CELEX: C2005/155/48
Language: da
Date: 2005-06-25 00:00:00
Title: Sag T-147/05: Sag anlagt den 4. april 2005 af Federico José Garcia Resusta mod Kommissionen for De Europæiske Fællesskaber

25.6.2005   
            
            
               DA
            
            
               Den Europæiske Unions Tidende
            
            
               C 155/25
            
         Sag anlagt den 4. april 2005 af Federico José Garcia Resusta mod Kommissionen for De Europæiske Fællesskaber
   (Sag T-147/05)
   (2005/C 155/48)
   Processprog: fransk
   Ved De Europæiske Fællesskabers Ret i Første Instans er der den 4. april 2005 anlagt sag mod Kommissionen for De Europæiske Fællesskaber af Federico José Garcia Resusta, Bruxelles, ved avocat Jean Van Rossum, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af Kommissionens afslag på sagsøgerens ansøgning om, at den sygdom, han lider af, og som forhindrer ham i at bestride en stilling i hans kategori svarende til hans lønklasse, anerkendes som en erhvervssygdom, og at sygdommen er blevet forværret.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Kommissionen vedtog den anfægtede afgørelse efter Rettens dom af 23. november 2004 i sag T-376/02 (1), hvorved Retten annullerede Kommissionens afgørelse af 14. januar 2002 om at tildele sagsøgeren invalidepension.
   Sagsøgeren har til støtte for søgsmålet anført, at begrundelsespligten er tilsidesat, samt at der er sket tilsidesættelse af artikel 3 i ordningen om dækning af risikoen for ulykker og erhvervssygdomme hos tjenestemænd ved De Europæiske Fællesskaber, for så vidt som udtalelsen fra Lægeudvalget, hvorefter det ikke var tilstrækkeligt godtgjort, at forværrelsen af sagsøgerens sygdom havde direkte forbindelse med de opgaver, han havde udført, var i strid med Invaliditetsudvalgets udtalelse, hvorved det blev fastslået, at sagsøgerens eksisterende sygdom var blevet forværret ved det stress, der var forbundet med hans arbejdsopgaver.
   
      (1)  Meddelt i EUT C 44 af 22.2.2003, s. 37, dommen offentliggjort i EUT C 45 af 19.2.2005, s. 23